# Bèlagarda de Diés

Bèlagarda de Diés (Bellegarde-en-Diois en francés) es una comuna occitana dau Daufinat, situaa dins lo departament de Droma e la region d'Auvèrnhe Ròse Aups.

## Toponimia
### Atestacions istoricas

Las atestacions istoricas donaas per Brun-Durand son Castrum de Bellagarda (1347), Ecclesia Beati Petri Bellegarde (1509).

### Atestacions occitanas

Lo nom de la comuna es estat ortografiat Bèlagarda o Belagarda per Han Shook. Es estat ortografiat Bellegarda en Diois dins la revista occitana locala Pòrta d'Òc.

### Etimologia

Bèlagarda es adoncas atestat Bella Garda en 1347. Garda ven dau germanic *wardon, « gardar », wart, « garda », puèi « torre de gaita », puèi « fortalesa » en generau; bèla es simplament un adjectiu valorizant. Los noms dau tipe Bèlagarda son doncas associats a de fortalesas, de torres de gaita; son presents en Occitània e en Arpitània e gaireben absents en França pròpiament dita. La sola comuna d'aquel nom i es Bellegarde, dins lo Loiret$^,$ e lo nom es un transferiment d'un nom occitan francizat : lo vilatge se disiá Choisy-aux-Loges fins au 6 d'agost 1645, quand son senhor, Roger II de Saint-Lary de Bellegarde (~1562-1646), que sa familha sortiá de Belagarda, dins lo Gers e de Sent Lari, dins la Nauta Garona, instaurèt lo nom novèl.

### Realizacion fonetica e toponim occitan

Lo tèrme Bèlagarda es localament generalament utilizat solet per designar la comuna. L'element de localizacion Diés lo completa per identificar la comuna de las autras Bèlagarda, çò que dona per nom complet Bèlagarda de Diés. Se pòt notar que lo tèrme Dioàs s'es recentament franc socializat localament (èra lo tèrme sistematicament utilizat per Han Shook), probablament per efiech de diglossia. Pasmens, la denominacion corrècta per designar aquest parçan occitan es Diés, çò qu'explica de prepausar Bèlagarda de Diés per validacion dins l'encastre dau projècte Openstreetmap-oc de la Comission Toponimica Occitana de l'IEO e dau trabalh de redaccion entamenat per l'IEO Ròse-Aups d'un diccionari daus noms de comunas de Droma.
Lo nom de la comuna es prononciat [ˌbɛǀɔˈɡaʀdɔ de ˈdjes].

## Administracion

Lista daus cònsols successius :
| Periòde | Periòde | Identitat |
| 1995 | 2020 | Pascal Baudin |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 74, totala: 76 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 604 | 530 | 812 | 637 | 672 | 607 | 570 | 529 | 527 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 506 | 459 | 434 | 390 | 388 | 412 | 407 | 402 | 385 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 321 | 292 | 248 | 203 | 186 | 169 | 157 | 141 | 110 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 102 | 73 | 61 | 77 | 73 | 63 | 74 | 75 | 77 80 |
| 2009 | 2010 |
| 77 80 | 75 77 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias

* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891, p.32, https://gallica.bnf.fr/ark:/12148/bpt6k392934/f118.item
* ↑ Revista Lo Pitron, No.7, Ed. Lou Pitrou, 1982, p.10
* ↑ Revista Lo Pitron, No.32, Ed. Lou Pitrou, 1987, p.5
* ↑ Revista Lo Pitron, No.41, Ed. Lou Pitrou, 1988, p.3
* ↑ H.Schook, Lo Tresaur dau Dioàs, 3e tirage, Edicions Lo Pitron, 2012, p.23
* ↑ Revista Pòrta d'Òc, No.36, IEO Ròse-Aups, 1984, p.7
* ↑ JC.Daumas, Le pays de l'Oule, Cahiers de l'Oule - Club sportif et culturel Mottois, 2010, p.418
* ↑ JC.Bouvier, Noms de lieux du Dauphiné, Bonneton, 2002, p.85
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 69, Bellegarde e 310, La Garde
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 378 e 301